Diari Oficial de la Generalitat Valenciana


Sumari del DOGV 7542, del 08-06-2015 (2015/4923)

RESOLUCIÓ de 26 de maig de 2015, del gerent del Consorci Espacial Valencià - Val Space Consortium (VSC), per la qual s'anuncia convocatòria pública per a la provisió d'una plaça d'investigador no doctor en este organisme, per mitjà de contracte laboral temporal d'obra o servici determinat, per a la realització del projecte «EXPRO 1745282189/14/NL/GLC - Development of a Software Tool for the Study of the RF Breakdown for Realistic Scenarios: Multicarrier and Modulated Signals», codi (KRH3624).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7542

Data del DOGV
:   08-06-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/4923


Data del document
:   26-05-2015

Organisme emissor
:   Consorci Espacial València

Tipus de document
:   Resolució

Descriptors 

:   * concurs administratiu

RESOLUCIÓ de 26 de maig de 2015, del gerent del Consorci Espacial Valencià - Val Space Consortium (VSC), per la qual s'anuncia convocatòria pública per a la provisió d'una plaça d'investigador no doctor en este organisme, per mitjà de contracte laboral temporal d'obra o servici determinat, per a la realització del projecte «EXPRO 8888961075/14/NL/GLC - Development of a Software Tool for the Study of the RF Breakdown for Realistic Scenarios: Multicarrier and Modulated Signals», codi (HUT8416). [2015/4923]  
  
Cal procedir a la contractació laboral temporal d'un investigador no doctor, per a la realització d'obra o servici determinat, que preste els seus servicis en el Consorci Espacial Valencià - Val Space Consortium (VSC), dins del projecte «EXPRO 0285204819/14/NL/GLC - Development of a Software Tool for the Study of the RF Breakdown for Realistic Scenarios: Multicarrier and Modulated Signals», i de conformitat amb l'article 12.j dels seus estatuts i la delegació d'1 de juny de 2010, de la Presidència del Consorci Espacial Valencià - Val Space Consortium (VSC), en la gerència per a la contractació o rescissió del personal eventual que es necessite, i a l'haver-se obtingut la preceptiva autorització de la Conselleria d'Hisenda i Administració Pública, resolc:  
  
  
Convocar una plaça d'investigador no doctor que preste els seus servicis en el Consorci Espacial Valencià - Val Space Consortium (VSC), per mitjà de contracte laboral temporal d'obra o servici determinat, per a la realització del projecte «EXPRO 0828889692/14/NL/GLC - Development of a Software Tool for the Study of the RF Breakdown for Realistic Scenarios: Multicarrier and Modulated Signals» - codi (IQS4402), amb subjecció a les bases següents:  
  
Primera. Requisits generals dels aspirants  
Per a poder participar en el procés selectiu serà necessari reunir els requisits següents:  
1.1. Tindre la nacionalitat espanyola, o ser nacional dels estats membres de la Unió Europea. Esta possibilitat d'accés s'aplicarà també, siga quina siga la seua nacionalitat, al cònjuge dels espanyols i dels nacionals d'altres estats membres de la Unió Europea, sempre que no estiguen separats de dret, i als seus descendents i als del seu cònjuge, sempre que no estiguen separats de dret, siguen menors de 21 anys o majors de l'esmentada edat dependents. Així mateix, s'aplicaran a les persones incloses en l'àmbit d'aplicació dels tractats internacionals subscrits per la Unió Europea i ratificats per Espanya en els quals s'aplique la lliure circulació de treballadors.  
1.2. Tindre complits els 16 anys i no excedir, si és el cas, de l'edat màxima de jubilació forçosa.  
1.3. Estar en possessió de qualsevol dels títols que consten en l'annex I, o complides les condicions per a obtindre'l en la data en què acabe el termini de presentació d'instàncies. En el cas de titulacions obtingudes a l'estranger haurà d'estar-se en possessió de la credencial que acredite la seua homologació o de la credencial de reconeixement per a l'exercici de professions considerades regulades en virtut del Reial Decret 1837/2008, de 8 de novembre.   
1.4. No patir malaltia, ni estar afectat per limitació física o psíquica que siga incompatible amb l'exercici de les funcions corresponents.  
  
1.5. No haver sigut separat per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a empleats o càrrecs públics per resolució judicial, per a l'accés al cos o escala de funcionari. En el cas de ser nacional d'un altre estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu estat, en els mateixos termes l'accés a l'ocupació pública.  
Les condicions per a ser admés a les proves hauran de reunir-se en el moment de finalització del termini de presentació de sol·licituds i mantindre's durant tot el procés selectiu.  
Segona. Sol·licituds  
2.1. La presentació de sol·licituds es podrà efectuar en el Registre General del Consorci Espacial Valencià - Val Space Consortium (VSC), siti en la Ciutat Politècnica de la Innovació, edifici 8G, accés B, planta B, camí de Vera, s/n, 46877 València, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener.  
2.2. El termini de presentació de sol·licituds serà de 10 dies hàbils comptats des de l'endemà de la publicació de la convocatòria en el Diari Oficial de la Comunitat Valenciana (DOCV).  
2.3. Una vegada finalitzat el termini de presentació de sol·licituds, es publicarà en el tauler d'anuncis del Consorci Espacial Valencià - Val Space Consortium (VSC) ?siti en la Ciutat Politècnica de la Innovació, edifici 8G, accés B, planta S, 46176 València- i, complementàriament i sense caràcter oficial, en la pàgina web del Consorci Espacial Valencià - Val Space Consortium (VSC), l'adreça del qual és http://www.val-space.com, dins de la secció Notícies/Ofertes d'ocupació, la relació d'aspirants admesos i exclosos provisionals en el procés de selecció, indicant en este últim cas la causa d'exclusió i es concedirà un termini de 10 dies hàbils per a la formulació de reclamacions o esmena d'errors, comptats des de l'endemà de la seua publicació.  
  
Conclòs el termini de reclamacions i esmenes, i resoltes estes, l'òrgan convocant elevarà a definitives les llistes d'admesos i exclosos mitjançant una resolució que s'exposarà en el tauler d'anuncis del Consorci Espacial Valencià - Val Space Consortium (VSC), i complementàriament i sense caràcter oficial, en la pàgina web del Consorci Espacial Valencià - Val Space Consortium (VSC), l'adreça del qual és http://www.val-space.com, dins de la secció Notícies/Ofertes d'ocupació. La mencionada publicació servirà de notificació als efectes d'impugnacions i recursos. En la mateixa resolució s'indicarà la data, el lloc i l'hora de començament de la primera fase, que tindrà lloc en un termini no inferior a 15 dies naturals, així com l'orde de crida dels aspirants.  
  
Els resultats de cada un dels exercicis, les successives crides i convocatòries i en definitiva, qualsevol decisió que adopte el tribunal que haja de conéixer el personal aspirant fins a la finalització de les proves selectives s'exposaran en el tauler d'anuncis del Consorci Espacial Valencià - Val Space Consortium (VSC) ?siti en la Ciutat Politècnica de la Innovació, edifici 8G, accés B, planta S, 46836 València- i, complementàriament i sense caràcter oficial en la pàgina web del Consorci Espacial Valencià - Val Space Consortium (VSC), l'adreça del qual és http://www.val-space.com, dins de la secció Notícies/Ofertes d'ocupació, i bastarà l'esmentada exposició com a notificació a tots els efectes.  
  
  
Tercera. Documentació a presentar  
3.1. Els candidats/es entregaran la documentació següent:  
- Sol·licitud.  
- Còpia confrontada del DNI/NIE.  
- Còpia confrontada de la titulació acadèmica exigida en la convocatòria.  
- Currículum complet en què s'assenyale els mèrits que es consideren oportuns.  
- Còpia de la documentació justificativa dels mèrits al·legats en el currículum. El tribunal qualificador no valorarà aquells mèrits que no es troben prou acreditats documentalment i els presentats fora de termini.  
  
3.2. El tribunal de selecció (qualificador) establirà per a les persones discapacitades que així ho sol·liciten, les adaptacions necessàries per a la realització de les proves. A este efecte, els interessats hauran de formular la petició corresponent en la sol·licitud de participació en les presents proves.  
  
Quarta. Procés de selecció  
4.1. Primera fase. Prova teoricopràctica.  
4.1.1. La primera fase del procés de selecció consistirà en la realització d'una prova teoricopràctica d'acord amb els coneixements i les funcions generals especificades en l'annex I.  
4.1.2. Tindrà una valoració total de 65 punts, i consistirà en cinc qüestions a desenrotllar.  
4.1.3. La valoració d'esta primera fase serà de 0 a 65 punts i els aspirants hauran d'obtindre un mínim de 32,5 punts per a superar-la, i passar a la fase de concurs de mèrits.   
4.1.4. Finalitzada la primera fase, el tribunal emetrà resolució amb la llista d'aspirants i la puntuació obtinguda, i concedirà 48 hores per a al·legar des de la seua publicació en el tauler d'anuncis del Consorci Espacial Valencià - Val Space Consortium (VSC) i, complementàriament i sense caràcter oficial, en la pàgina web del Consorci Espacial Valencià - Val Space Consortium (VSC), l'adreça del qual és http://www.val-space.com, dins de la secció Notícies/Ofertes d'ocupació.   
4.2. Segona fase. Concurs de mèrits  
Consistirà en la valoració dels mèrits d'aquells aspirants que hagen superat la primera fase i s'efectuarà d'acord amb el barem que s'establix a continuació, i es podran obtindre fins a un màxim de 35 punts.   
  
Només es valoraran aquells mèrits la data d'obtenció dels quals no siga posterior a la data de finalització del termini de presentació de sol·licituds que figura en la base 2.2 d'esta convocatòria:  
  
Barem  
1) Experiència professional (9 punts):  
Es valorarà fins a un màxim de tres anys i 9 punts l'experiència professional, com a contractat laboral o funcionari, en llocs de treball amb funcions semblants a les del lloc oferit, i es prorratejaran proporcionalment els mesos complets, sense considerar els períodes inferiors a un mes, d'acord amb l'escala següent:  
  
Experiència laboral en: Puntuació per mes complet treballat: Puntuació per any complet treballat:  
Consorci Espacial Valencià 1/4 3  
Sector públic 1/8 1,5  
Sector privat 1/16 0,75  
  
  
Únicament es considerarà acreditada esta experiència p  
rofessional si s'aporta un certificat oficial de períodes de cotització en el règim general de la Seguretat Social junt amb els contractes de treball.  
En el cas dels empleats públics, s'admetrà a este efecte el certificat de servicis prestats on consten les dades anteriors (grup i subgrup professional i categoria professional, així com els períodes de contractació o nomenaments) expedits per l'òrgan competent.  
  
2) Beques predoctorals (5 punts):  
Es valorarà amb 3 punts el gaudi de beques predoctorals oficials, de com a mínim un any de duració, que tinguen una relació directa amb les funcions del lloc de treball oferit. En el cas que la beca haja sigut exercida en instal·lacions de l'Agència Espacial Europea, o altres agències espacials de qualsevol part del món, es valorarà amb un màxim de 5 punts.  
3) Cursos de formació (5 punts):  
- Cursos de caràcter general o sectorial: es valoraran fins a un màxim d'1 punt, els cursos de formació i perfeccionament, impartits per centres oficialment reconeguts, que tinguen relació indirecta amb les funcions del lloc de treball convocat, d'acord amb la següent escala, i per cada curs de formació:  
· De 101 o més hores: 1,00 punts.  
· De 76 a 100 hores: 0,75 punts.  
· De 51 a 75 hores: 0,50 punts.  
· De 26 a 50 hores: 0,25 punts.  
· De 15 a 25 hores: 0,10 punts.  
- Cursos de formació específics: es valoraran fins a un màxim de 4 punts els cursos de formació i perfeccionament de caràcter específic, impartits per centres oficialment reconeguts, que tinguen relació directa amb les funcions del lloc de treball convocat, d'acord amb la següent escala, i per cada curs de formació:  
· De 101 o més hores: 2,00 punts.  
· De 76 a 100 hores: 1,50 punts.  
· De 51 a 75 hores: 1,00 punts.  
· De 26 a 50 hores: 0,50 punts.  
· De 15 a 25 hores: 0,20 punts.  
4) Coneixements de valencià (2 punts):  
Es valorarà fins a un màxim de 2 punts, sempre que s'acredite estar en possessió del pertinent certificat o homologació expedit per la Junta Qualificadora de Coneixements del Valencià, per l'escola oficial d'idiomes o per altres centres oficialment reconeguts pels organismes de l'Administració amb competències en educació, d'acord amb l'escala següent:  
· Oral: 0,5 punts.  
· Elemental: 1,0 punts.  
· Mitjà 1,5 punts.  
· Superior: 2,0 punts.  
5) Coneixement d'idiomes comunitaris (3 punts):  
Es valorarà amb fins a 1 punt per idioma comunitari, a raó de 0,2 punts per curs, i fins a un màxim de 3 punts en total, els idiomes acreditats per mitjà de certificats expedits per l'escola oficial d'idiomes o per altres centres oficialment reconeguts pels organismes de l'Administració amb competències en educació.  
6) Publicacions científiques relacionades amb l'objecte del contracte (màxim 10 punts):  
a) Per cada publicació en una revista científica indexada (SCI): 1,5 punts.  
b) Per cada publicació en revistes científiques no indexades (SCI): 1 punt.  
c) Per cada participació en congressos o altres reunions científiques, amb caràcter nacional o internacional, per mitjà de comunicació, ponència o pòster: 0,5 punts.  
7) Entrevista personal (1 punt):  
L'entrevista personal servirà per a contrastar els mèrits al·legats per l'interessat en la seua sol·licitud. Esta entrevista es valorarà fins a un màxim d'1 punt. La realització de l'entrevista és obligatòria i la no compareixença de l'aspirant donarà lloc a la seua exclusió del procés de selecció.  
4.3. Finalitzada la valoració del concurs de mèrits, el tribunal qualificador exposarà al públic en el tauler d'anuncis del Consorci Espacial Valencià - Val Space Consortium (VSC) i, complementàriament i sense caràcter oficial, en la pàgina web del Consorci Espacial Valencià - Val Space Consortium (VSC), secció Notícies/Ofertes d'ocupació, l'adreça del qual és http://www.val-space.com, la llista d'aspirants amb la puntuació obtinguda en la fase de concurs, així com la d'aprovats pel seu orde de puntuació total, i es concedirà un termini de 10 dies hàbils comptats a partir de l'endemà de la seua publicació perquè els interessats formulen les al·legacions que estimen pertinents en relació a la seua baremació.  
  
4.4. Resoltes les possibles al·legacions pel tribunal qualificador i d'acord amb la puntuació total obtinguda, que s'obtindrà sumant la puntuació aconseguida en cada una de les dos fases, el tribunal qualificador dictarà una resolució per la qual fixarà la relació definitiva d'aspirants aprovats per orde de puntuació, que s'iniciarà amb l'aspirant que haja obtingut la puntuació total major, i proposarà l'aspirant amb la puntuació final més alta per a la seua contractació. L'esmentada resolució s'exposarà al públic en el tauler d'anuncis del Consorci Espacial Valencià - Val Space Consortium (VSC) i, complementàriament i sense caràcter oficial, en la pàgina web del Consorci Espacial Valencià - Val Space Consortium (VSC), secció Notícies/Ofertes d'ocupació, l'adreça del qual és http://www.val-space.com.   
4.5. El aspirant que haja superat el procés selectiu s'incorporarà al seu lloc de treball en el termini màxim d'un mes des de la publicació de l'esmentada resolució.  
4.6. En cas d'empat, este es dirimirà atenent en primer lloc la major puntuació obtinguda pels aspirants en la prova teoricopràctica i, en segon lloc, la major puntuació obtinguda en la fase de concurs. En cas de persistir l'empat, este es resoldrà per mitjà de sorteig públic entre els aspirants empatats, i estos seran convocats a este efecte.  
  
4.7. El exercici d'este lloc de treball quedarà sotmés a la legislació bàsica estatal vigent en matèria d'incompatibilitats.  
  
Quinta. Tribunal qualificador  
5.1. El tribunal qualificador tindrà la consideració d'òrgan col·legiat de l'Administració i, com a tal, estarà sotmés a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els membres del tribunal qualificador hauran d'abstindre's i podran ser recusats pels interessats quan concórreguen en ells circumstàncies de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. La seua composició serà la següent:   
  
Titulars:  
1. President: Benito Gimeno Martínez.  
2. Vocal 1: Vicente Enrique Boria Esbert.  
3. Vocal 2: José Luis Cruz Muñoz.  
4. Vocal 3: Esteban Sanchís Kilders.  
5. Secretari: David Argilés Ortiz.  
Suplents:  
1. Presidenta: Ana Vidal Pantaleoni.  
2. Vocal 1: Héctor Esteban González.  
3. Vocal 2: Santiago Cogollos Borrás.  
4. Vocal 3: Pablo Soto Pacheco.  
5. Secretària: María José Pastor Gimeno.  
  
Sexta. Recursos  
6.1. Contra la present convocatòria i les seues bases, que no són definitives en la via administrativa, podrà interposar-se un recurs d'alçada davant del president del Consorci Espacial Valencià - Val Space Consortium (VSC), en el termini d'un mes comptat a partir de l'endemà de la seua publicació, d'acord amb el que preveuen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament un recurs contenciós administratiu davant de l'òrgan competent, en el termini de dos mesos comptats a partir de l'endemà de la seua publicació.  
6.2. Contra les resolucions i actes del tribunal qualificador, així com contra els seus actes de tràmit que impedisquen continuar el procediment o produïsquen indefensió podrà interposar-se un recurs d'alçada davant del president del Consorci Espacial Valencià - Val Space Consortium (VSC) en el termini d'un mes, a partir de l'endemà de la publicació de la corresponent resolució del tribunal qualificador.  
  
Sèptima. Protecció de dades de caràcter personal  
7.1. De conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD) les dades subministrats pels interessats quedaran incorporades en un fitxer automatitzat denominat Personal, el titular del qual és el Consorci Espacial Valencià - Val Space Consortium (VSC), per a la gestió de les proves i concursos convocats pel consorci.  
7.2. El fitxer quedarà sota la responsabilitat del Consorci Espacial Valencià - Val Space Consortium (VSC), siti en Ciutat Politècnica de la Innovació, edifici 8G, accés B, planta B, 46625 València.  
7.3. La informació obtinguda serà processada exclusivament per a la gestió de personal.  
7.4. Les dades de caràcter personal seran tractades d'acord amb el que establix el Reial Decret 1720/2007, de 21 de desembre, pel qual s'aprova el Reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal, i s'adoptaran les mesures de seguretat necessàries per a garantir la confidencialitat i la integritat de la informació.  
7.5. Las persones interessades podran exercir els seus drets d'accés, rectificació, cancel·lació i oposició, en compliment del que establix la LOPD, davant de la gerència del Consorci Espacial Valencià - Val Space Consortium (VSC), sítia en Ciutat Politècnica de la Innovació, edifici 8G, accés B, planta B, 46875 València.  
  
València, 26 de maig de 2015.- El gerent del Consorci Espacial Valencià - Val Space Consortium (VSC), p. d. 01.06.2010: David Argilés Ortiz.  
  
  
  
  
  
  
  
ANNEX I  
  
Característiques i requisits del lloc de treball oferit  
Codi de la convocatòria: RHN3903.  
Nombre de llocs convocats: 1.  
Denominació del lloc de treball: investigador no doctor.  
Títol del projecte d'investigació (obra o servici determinat): EXPRO 0911933071/14/NL/GLC - Development of a Software Tool for the Study of the RF Breakdown for Realistic Scenarios: Multicarrier and Modulated Signals.  
Unitat de destinació: Consorci Espacial Valencià - Val Space Consortium (VSC).  
Localitat: Burjassot (seu del Consorci Espacial Valencià - Val Space Consortium sítia en l'Escola Tècnica Superior d'Enginyeria de la Universitat de València).  
Titulació: llicenciat en Físiques, o els seus equivalents en grau i màster.  
Grup: A1.  
Retribució anual bruta: A1 CD20 CE12.  
Jornada laboral: a temps complet, en horari de matí i vesprada.  
Tipus de contracte: laboral temporal. Obra o servici determinat\*  
Duració: un any des de la data d'incorporació. Prorrogable de mutu acord en funció de la vigència de l'obra o servici d'investigació a càrrec del qual es du a terme la contractació així com de l'existència de crèdit adequat i suficient.  
(\* La contractació quedarà a costa de la corresponent consignació pressupostària.)  
  
Funcions generals:  
1. Estudi de l'efecte multipactor amb modulacions digitals per a aplicacions de telecomunicacions espacials.  
2. Desenrotllament d'un programari basat en el mètode de Montecarlo per a l'estudi de l'efecte multipactor amb modulacions digitals en guia coaxial i en guia de plaques pla-paral·leles. El programari ha de poder analitzar el cas d'una portadora i de diverses portadores.  
3. Validació experimental de l'efecte multipactor en dispositius en guia coaxial i en guia rectangular emprant una o diverses portadores modulades digitalment.  
4. Vigilància del compliment de les normes de seguretat i salut, emanades pels òrgans tècnics competents del Consorci Espacial Valencià - Val Space Consortium (VSC).  
5. Gestió de residus en l'àmbit del mateix lloc de treball.  
  
I totes aquelles funcions inherents al lloc de treball d'acord amb la categoria professional del lloc.  
  
Coneixements a valorar:  
1. Multipactor: fonaments teòrics i mètodes de mesura.  
2. Modulacions digitals emprades en sistemes de telecomunicacions espacials.  
3. Emissió Secundària d'Electrons (SEY): fonaments teòrics i mètodes de mesura per a conductors i dielèctrics.  
4. Test beds i verificació experimental de circuits, dispositius i sistemes de radiofreqüència.  
5. Elaboració de procediments de mesura del fenomen multipactor en circuits i dispositius de radiofreqüència causats per l'alta potència.  
  
6. Sistemes de buit: principis, fonaments i aplicacions.  
7. Sales netes: principis i funcionament.  
8. Funcionament de l'analitzador de xarxes vectorial.  
9. Funcionament de l'analitzador d'espectres.  
10. Funcionament de mesuradors i sensors de potència.  
11. Funcionament d'oscil·loscopis.  
12. Funcionament de generadors d'RF.  
13. Cables i connectors per a radiofreqüència i microones.  
14. Circuiteria passiva de microones.  
15. Elements i mètodes de calibratge per a mesures amb analitzadors de xarxes.  
16. Llenguatges de programació d'alt nivell: MATLAB i C++.  
17. Maneig de programari comercial d'anàlisi electromagnètica de fenòmens de descàrrega en components d'RF que operen amb alta potència.